CELEX: C2004/190/26
Language: sl
Date: 2004-07-24 00:00:00
Title: Zadeva T-31/04: Tožba Eurodrive Services and Distribution N.V. proti Uradu za harmonizacijo na notranjem trgu, vložena dne 28. januarja 2004.

24.7.2004   
            
            
               SL
            
            
               Uradni list Evropske unije
            
            
               C 190/16
            
         Tožba Eurodrive Services and Distribution N.V. proti Uradu za harmonizacijo na notranjem trgu, vložena dne 28. januarja 2004.
   (Zadeva T-31/04)
   (2004/C 190/26)
   Jezik postopka: španščina
   Eurodrive Services and Distribution N.V., s sedežem v Amsterdamu (Nizozemska), ki ga zastopata Enrique Armijo Chávarri in Antonio Castán Pérez-Gómez, je dne 28. januarja 2004 na Sodišče prve stopnje Evropskih skupnosti vložil tožbo proti Uradu za harmonizacijo na notranjem trga (UHNT).
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo UHNT (Prvi odbor za pritožbe) z dne 12. novembra 2003, ki je bila izdana v združenih zadevah R 419/2001-1 in R 530/2001-1;
            
         
               —
            
            
               UHNT naloži plačilo stroškov postopka.
            
         Tožbeni razlogi in bistvene navedbe
   
               Prijavitelj znamke Skupnosti:
            
            
               Jesús Gómez Frías
            
         
               Zadevna znamka Skupnosti:
            
            
               Slikovna znamka „EUROMASTER“ – predlog št. 728.295 za storitve v razredih 39 (prevozništvo, skladiščenje prevoznih sredstev in njihovih delov) in 41 (storitve organiziranja športnih tekmovanj)
            
         
               Imetnik izpodbijane znamke ali
            
            
               Tožeča stranka
            
         
               Izpodbijana znamka ali znak:
            
            
               Besedne znamke „EUROMASTER“ španska (št. 1.613.599 in št. 1.613.600), francoska (št. 1.624.667), avstrijska (št. 172.243), Beneluks (št. 495.020), danska (št. VR 08 0221991), finska (št. 119.689), angleška (št. 1.454.805 in št.1.455.074), grška (št. 109.184), irska (št. B 146.109), italijanska (št. 608.701), portugalska (št. 270.847 in št. 270.848) in švedska (št. 245.822), za proizvode in storitve iz razredov 12, 16 in 37.
            
         
               Odločba Oddelka za ugovore:
            
            
               Ugoditev ugovoru v delu, v katerem se nanaša na storitve iz razreda 39 ter zavrnitev v delu, v katerem se nanaša na storitve iz razreda 41.
            
         
               Odločba Odbora za pritožbe:
            
            
               Zavrnitev pritožbe.
            
         
               Tožbeni razlogi pred Sodiščem prve stopnje:
            
            
               Nepravilna uporaba člena 8(1)(b) Uredbe Sveta (ES) št. 40/94 ter kršitev člena 73 iste uredbe.